‏09 אוגוסט 2018

**הנחיות ונהלים – שינויים עיקריים לשנת תשע"ט**

1. **הפחתת שעות –** החל מה1/9/2018 לא תתאפשר יותר הפחתת שעות **למעט** במקרים הבאים:

**בתוכניות המיוחדות** : צעירים בסיכון וצעירים עם מגבלה – ישרתו 30 שעות. כאשר יום ההכשרה יחשב להם 4 שעות שירות. בארבעת הימים הנותרים יצרכו לשרת סה"כ 26 שעות.

**במקומות שירות ששעות הפעילות הינן פחות מ 40 שעות** (ולא פחות מ30) – יש לחפש   
 למתנדב מקום נוסף להשלים בו את השעות, רק במידה ולא ימצא מקום להשלמה אפשר   
 יהיה להגיש בקשה לביצוע הפחתת שעות לרשות השירות הלאומי ולנמק את הסיבה.

**אין עוד אפשרות להפחית שעות בגלל הגעה מאוחרת למקום השירות בתחילת שבוע,   
 בנות שיאחרו יאלצו להשלים את השעות שהחסירו.** מתנדבות אשר מצבן הרפואי אין מאפשר שירות של 40 שעות ומציגות אישור רפואי הממליץ  
 על שעות מופחתות, שעות אלה יקוזזו מימי המחלה להם זכאיות המתנדבות.

* מתנדבי אגף עו"ד אשר במקום השירות אין 40 שעות פעילות – על הרכז/ת להעביר את רשימת המתנדבים להם הם מבקשים להפחית שעות ולציין את מס' השעות המבוקשות (וזאת לאחר בדיקה שאכן אין להם היכן להשלים שעות אלה)

1. **היעדרות בשל בחינות -** מתנדב זכאי ליום היעדרות **אחד** בשנה הראשונה לבגרות או פסיכומטרי ובשנה השנייה **ל-3** ימים.
2. **חופשת לידה -**  מתנדבת שיולדת במהלך השירות, תוכל להיעדר למשך 14 ימים. תקופה זו **לא**  תקוזז ממכסת ימי המחלה העומדים לרשותה.
3. **ימי מחלה –**

מתנדבים אשר יחלו את שירותם **ב1/9/2018** יהיו זכאים ל**20 ימי מחלה בלבד**. (נוהל זה אינו תקף למתנדבים שהחלו את שירותם לפני תאריך זה, לגביהם מס' הימים נשאר כשהיה – 30). מתנדבים הנעדרים מעל 20 ימי מחלה, יוגשו לועדה רפואית (בצמוד לאישורים רפואיים כפי שנעשה עד היום) בכל מקרה ימי המחלה שיאושרו על ידי הועדה הרפואית לא יעלו על 90 ימים סה"כ.

1. **מעבר מתנדב מעמותה לעמותה –**

העמותה הקולטת תקבל נתונים ומידע על המתנדב (ניצול ימי חופשה, תאריכי שירות, מחלה) מהעמותה ממנה עובר המתנדב. וזאת לא יאוחר **מ-7 ימים** מיום הבקשה של המתנדב לעבור מהעמותה דרכה משרת.

1. ניתן להתחיל שירות בכל יום בחודש.
2. **רציפות השירות –**

מתנדבים המתחילים את שירות ב1/9/2018 יוכלו לסיים את שנת השירות שלהם לכל המאוחר, כולל השלמות, ביום 30/9/2019. מתנדבים שיאושר להם אישור חריג יוכלו לסיים לכל המאוחר ב31/10/2019. **לכן יש לבדוק בכל סוף חודש כי כל המתנדבים הגישו דוחות וכי נבדקו מס' ימי החופשה וימי המחלה שנוצלו וכן שעות העדרות. לא ניתן להמשיך למתנדב שירות מבלי שהגיש דוח על החודש הקודם.**

1. השירות לא יפחת מ12 חודשים. מתנדב שישרת פחות מ12 חודשים לא ידווח למשרד הבטחון ולא יהיה זכאי לזכויות חיילים משוחררים. לכן מתנדב ששירת בצבא מס' חודשים , לא יוכל עוד לשרת שירות לאומי ולהשלים סה"כ עם השירות הצבאי שירות של שנה. עליו יהיה לשרת מינימום שנה בשירות הלאומי.
2. **נוהל הסכמת הורים –**

מתנדב שהינו בין הגילאים 17-18 ביום כניסתו לשירות צריך להמציא אישור בכתב , חתום על ידי 2 הוריו (או האפוטרופוס של המתנדב) על הסכמתם לשירות של הצעירים. (מצ"ב טופס הסכמת הורים). במקרים חריגים יאושר חתימה של הורה אחד (העברת בקשה לרשות השירות) את הטופס החתום יש להעביר לשני אביבי.

1. **נוהל עבודה ולימודים -**   
   כרגע נשאר כפי שהיה. אם וכשיהיו שינויים נעדכן.

לגבי מתנדבים אשר מנהלת המחוז חותמת על אישור לימודים יש לדווח על כך לגלית מוריץ (המחליפה את עמית בימים אלה בטיפול במתנדבים הפעילים) ולהעביר לה העתק מהאישור החתום.